Обявяват победителите в конкурса "Млад Благотворител" - Акценти от програмата
публикувано на 05.12.18 в 12:14
За националния конкурс ''Млад Благотворител'' ученици от 8. - 12. клас от различни градове и села на България са изпратили проекти с благотворителни каузи
За трета поредна година на 5 декември, когато отбелязваме Международния ден на доброволчеството, фондация "Благотворител" ще създаде празнично настроение с обявяването на отличените два проекта на ученици - доброволци в добри каузи.
За националния конкурс "Млад Благотворител" ученици от 8. - 12. клас от различни градове и села на България са изпратили своите проекти.
От всички получени проекти са избрани петима финалисти, които са изпратили кратки видео представяния на своята идея.
Избраните два проекта, които ще бъдат обявени днес, учениците ще реализират през 2019 година.
Kонкурсът "Млад Благотворител” ще бъде среща на съмишленици в общата кауза да се твори добро!
По време на срещата гостите ще се насладят на изпълнения на децата от Националното музикално училище, ще бъдат връчени грамотите на победителите и ще има време за приятелски разговори.
Още за конкурса и участниците в него - чуйте от разговора на Гергана Пейкова с Пенка Лазарова, председател на фондация "Благотворител".